Læringsutbytter

Læringsøkter må formulere et sett av læringsutbytter som beskriver hva studenten skal kunne etter å ha gjennomgått den aktuelle læringsøkten. Om vi oppnår dette målet er ikke sikkert, men det er iallfall det som er hensikten. Når du lager læringsutbytter er det viktig å være klar over følgende punkter: > For å gjøre læringsutbyttene enda tydeligere kan det være lurt å henvise til disse for hver ny aktivitet i læringsøkta, dvs bruke læringsutbyttene aktivt og vise til at akkurat denne aktiviteten gjør vi for å komme i havn med akkurat det og det læringsutbyttet. > Nå trenger ikke hver læringsøkt avsluttes med en prøve som måler utbytteoppnåelse, men det kan allikevel være lurt å bruke 5-10 minutt i slutten av en økt å spørre studentene (eller samtale med dem) om i hvor stor grad læringsutbyttet er oppnådd. Har du et passende antall læringsutbytter for økta? 4-6 læringsutbytter regnes som passende. Har du flere enn dette bør du se om noen av læringsutbyttene kan slås sammen til ett. Du kan også se om læringsøkta faktisk er for stor og derfor prøve å dele i mindre økter og dermed færre læringsutbytter for økta.
 * **Er læringsutbyttene tydelige**? Er det lett for studenten å oppfatte hva læringsutbyttet betyr og dermed hav vedkommende skal sitte igjen med av kunnskaper eller ferdigheter etter å ha gjennomgått læringsøkta?
 * **Er læringsutbyttene nådd**? Kan oppnåelse av læringsutbytter sjekkes ut (eller måles) for å fastslå om studentene har nådd det aktuelle læringsutbyttet? Du er derfor viktig at du tenker på akkurat dette når du lager læringsutbytter, dvs at de må kunne måles når læringsøkta er ferdig.
 * **Er læringsutbyttene realistiske**? Pass på at du legger deg på et realistisk nivå. Som fagekspert og entusiast kan du fort komme til å være alt for ambisiøs i forhold til hva studentene skal kunne lære.